Qayta tiklanuvchi energiya manbalarini rivojlantirish uchun zarur yer maydonlarini ajratish maqsadida O‘zbekiston Respublikasi Prezidentining ayrim hujjatlariga o‘zgartirish va qo‘shimchalar kiritish to‘g‘risida

O‘tgan uch yilda qayta tiklanuvchi energiya uchun normativ-huquqiy baza shakllantirilib, qulay shart-sharoitlar yaratilishi natijasida bugungi kunga kelib, 2,9 mlrd AQSh dollarlik to‘g‘ridan to‘g‘ri xorijiy investitsiyalar hisobiga jami 2 897 MVt quvvatli 10 ta quyosh va shamol elektr stansiyasini barpo etish bo‘yicha ishlar boshlandi.
 Shu bilan birga, erga oid mulkiy va huquqiy munosabatlarda barqarorlikni ta’minlash, yerlarni muhofaza qilish, yer egalarining mulkiy huquqlarini kafolatlash, shuningdek, erning iqtisodiy qiymatini belgilash orqali uni fuqarolik huquqiy munosabatlar obyekti sifatida erkin muomalaga kiritish maqsadida yer uchastkalarini ajratishning barcha uchun teng, shaffof va bozor tamoyillariga asoslangan tartibi belgilandi.
 Qayta tiklanuvchi energiya manbalaridan foydalanishni kengaytirish uchun yangi barpo etilayotgan quyosh va shamol elektr stansiyalari qurilishi uchun amaldagi qonunchilikka asosan yer maydonlarini ajratish maqsadida, shuningdek, O‘zbekiston Respublikasi Prezidentining 2021-yil 8-iyundagi “Yer munosabatlarida tenglik va shaffoflikni ta’minlash, erga bo‘lgan huquqlarni ishonchli himoya qilish va ularni bozor aktiviga aylantirish chora-tadbirlari to‘g‘risida”gi PF-6243-son Farmoniga muvofiq:
 1. O‘zbekiston Respublikasi Prezidentining ayrim hujjatlariga ilovaga muvofiq quyidagilarni nazarda tutuvchi o‘zgartirish va qo‘shimchalar kiritilsin:
 xorijiy investorlar bilan tuzilgan investitsiya shartnomasi va elektr energiyasini sotib olish to‘g‘risidagi bitimda ko‘rsatilgan shartlarga mos keladigan shamol elektr stansiyalari, podstansiya va havo elektr uzatish tarmoqlarining qurish uchun zarur bo‘lgan yer uchastkalarini davlat va jamoat ehtiyojlari uchun Energetika vazirligiga doimiy foydalanish huquqi bilan ajratish;
 Energetika vazirligi tomonidan ajratilgan yer uchastkalarini shamol elektr stansiyalarni qurish va ularni ishlatish muddatiga teng davrga investorlarga ijaraga berish;
 shamol stansiyalarini qurish doirasida va ularni ishlatish doirasida davlat va jamoat ehtiyojlari uchun ajratilayotgan yer maydonlari, qishloq xo‘jaligiga mo‘ljallangan yer maydonlarini tashkil etganda, ushbu yer maydonlarini qishloq xo‘jaligida foydalanilmaydigan sanoat maqsadlariga mo‘ljallangan yerlar toifasiga o‘tkazish;
 “Navoiy viloyatida quvvati 500 MVt bo‘lgan shamol elektr stansiyasini qurish” investitsiya loyihasini amalga oshirish doirasida moliya vaziriga O‘zbekiston Respublikasi Hukumati nomidan Osiyo taraqqiyot banki xarajatlarini qoplash to‘g‘risidagi bitimni imzolash vakolatini berish.
 2. Mazkur qarorning bajarilishini nazorat qilish O‘zbekiston Respublikasi Bosh vaziri A.N. Aripov zimmasiga yuklansin.
 1. O‘zbekiston Respublikasi Prezidentining 2020-yil 22-dekabrdagi “Navoiy viloyatida quvvati 500 MVt bo‘lgan shamol elektr stansiyasini qurish” investitsiya loyihasini amalga oshirish chora-tadbirlari to‘g‘risidagi”gi PQ-4933-son qarorida:
 a) 5-banddagi “Navoiy viloyati hokimligiga” so‘zlari “Energetika vazirligiga” so‘zlari bilan almashtirilsin;
 b) quyidagi mazmunda 71-band bilan to‘ldirilsin:
 “71. Moliya vaziriga O‘zbekiston Respublikasi Hukumati nomidan “O‘zbekiston milliy elektr tarmoqlari” AJning akkreditiv ochadigan xorijiy bank oldidagi to‘lov majburiyatlari Osiyo taraqqiyot banki kafolati orqali bajarilgan taqdirda, Osiyo taraqqiyot banki bilan O‘zbekiston Respublikasi Hukumatiga maqbul shakldagi Osiyo taraqqiyot banki xarajatlarini qoplash to‘g‘risidagi bitimni imzolash vakolati berilsin”;
 v) 8-band quyidagi tahrirda bayon etilsin:
 “8. Navoiy viloyati hokimligi 2022-yil 30-iyulga qadar Investitsiya shartnomasi va Elektr energiyasini sotib olish to‘g‘risidagi bitimda ko‘rsatilgan shartlarga mos keladigan ShES, podstansiya va havo elektr uzatish tarmoqlarini qurish uchun zarur bo‘lgan yer uchastkalarini, tayanch qurilmalar egallaydigan yer koordinatalaridan kelib chiqib davlat va jamoat ehtiyojlari uchun Energetika vazirligiga doimiy foydalanish huquqi bilan ajratilishini ta’minlasin.
 Energetika vazirligi mazkur bandga asosan davlat va jamoat ehtiyojlari uchun:
 ShES va podstansiya qurilishi uchun ajratilgan yer uchastkasining investitsiya loyihasini amalga oshirish muddatiga teng davrga Loyiha kompaniyasiga;
 havo elektr uzatish tarmoqlarini qurish uchun ajratilgan yer uchastkasining “O‘zbekiston milliy elektr tarmoqlari” AJga ijaraga berilishini ta’minlasin.
 Yerni ijaraga olish huquqi uchun bozor qiymatida haq to‘lash erga nisbatan amal qiluvchi va Loyiha kompaniyasi tomonidan to‘lanadigan ijara to‘lovlari ko‘rinishida ifodalanishi belgilansin.
 Bunda, Loyiha kompaniyasi va “O‘zbekiston milliy elektr tarmoqlari” AJ investitsiya loyihasini amalga oshirish doirasida qishloq xo‘jaligiga mo‘ljallangan yerlardan foydalanganlik uchun qishloq xo‘jaligi ishlab chiqarishi nobudgarchiligi o‘rnini qoplashdan (kompensatsiya to‘lovlaridan) ozod qilinsin”;
 g) quyidagi mazmundagi 81-band bilan to‘ldirilsin:
 “81. Investitsiyalar va tashqi savdo vazirligi, Qishloq xo‘jaligi vazirligi, Suv xo‘jaligi vazirligi, Navoiy viloyati hokimligining Investitsiya loyihasini joylashtirish uchun Navoiy viloyatining Tomdi tumanidagi mazkur qarorning ilovasiga muvofiq 293,35 gektar yer maydonini qishloq xo‘jaligiga mo‘ljallangan yerlar toifasidan sanoat maqsadlariga mo‘ljallangan yerlar toifasiga o‘tkazish to‘g‘risidagi taklifiga rozilik berilsin.
 Navoiy viloyati hokimligi 2022-yil oxiriga qadar ushbu qaror bilan toifasi o‘zgartirilayotgan yer uchastkalari maydoniga teng miqdorda qishloq xo‘jaligiga mo‘ljallangan yangi yerlar o‘zlashtirilishini ta’minlasin”;
 d) quyidagi mazmundagi ilova bilan to‘ldirilsin:
 2. O‘zbekiston Respublikasi Prezidentining 2021-yil 23-fevraldagi “Buxoro viloyatining Peshku tumanida quvvati 300 — 500 MVt bo‘lgan shamol elektr stansiyasini qurish” investitsiya loyihasini amalga oshirish chora-tadbirlari to‘g‘risida”gi PQ-5001-son qarorida:
 a) 5-banddagi “Buxoro viloyati hokimligiga” so‘zlari “Energetika vazirligiga” so‘zlari bilan almashtirilsin;
 b) 8-band quyidagi tahrirda bayon etilsin:
 “8. Buxoro viloyati hokimligi 2022-yil 30-iyulga qadar Investitsiya bitimi va Elektr energiyasini sotib olish to‘g‘risidagi bitimdagi va Elektr energiyasini sotib olish to‘g‘risidagi bitimda ko‘rsatilgan shartlarga mos keladigan ShES, podstansiya va havo elektr uzatish tarmoqlarini qurish uchun zarur bo‘lgan yer uchastkalarini, tayanch qurilmalar egallaydigan yer koordinatalaridan kelib chiqib davlat va jamoat ehtiyojlari uchun Energetika vazirligiga doimiy foydalanish huquqi bilan ajratilishini ta’minlasin.
 Energetika vazirligi mazkur bandga asosan davlat va jamoat ehtiyojlari uchun:
 ShES va podstansiya qurilishi uchun ajratilgan yer uchastkasining investitsiya loyihasini amalga oshirish muddatiga teng davrga Loyiha kompaniyasiga;
 havo elektr uzatish tarmoqlarini qurish uchun ajratilgan yer uchastkasining “O‘zbekiston milliy elektr tarmoqlari” AJga ijaraga berilishini ta’minlasin.
 Yerni ijaraga olish huquqi uchun bozor qiymatida haq to‘lash erga nisbatan amal qiluvchi va Loyiha kompaniyasi tomonidan to‘lanadigan ijara to‘lovlari ko‘rinishida ifodalanishi belgilansin.
 Bunda, Loyiha kompaniyasi va “O‘zbekiston milliy elektr tarmoqlari” AJ investitsiya loyihasini amalga oshirish doirasida qishloq xo‘jaligiga mo‘ljallangan yerlardan foydalanganlik uchun qishloq xo‘jaligi ishlab chiqarishi nobudgarchiligi o‘rnini qoplashdan (kompensatsiya to‘lovlaridan) ozod qilinsin”;
 v) quyidagi mazmundagi 81-band bilan to‘ldirilsin:
 “81. Investitsiyalar va tashqi savdo vazirligi, Qishloq xo‘jaligi vazirligi, Suv xo‘jaligi vazirligi, Buxoro va Navoiy viloyatlari hokimliklarining investitsiya loyihasini joylashtirish uchun Buxoro viloyatining Peshku va G‘ijduvon tumanlarida hamda Navoiy viloyati Konimex tumanidagi mazkur qarorning ilovasiga muvofiq jami 154,2 gektar yer maydonini qishloq xo‘jaligiga mo‘ljallangan yerlar toifasidan sanoat maqsadlariga mo‘ljallangan yerlar toifasiga o‘tkazish to‘g‘risidagi taklifiga rozilik berilsin.
 Buxoro va Navoiy viloyatlari hokimliklari 2022-yil oxiriga qadar ushbu qaror bilan toifasi o‘zgartirilayotgan yer uchastkalari maydoniga teng miqdorda qishloq xo‘jaligiga mo‘ljallangan yangi yerlar o‘zlashtirilishini ta’minlasin”;
 g) quyidagi mazmundagi ilova bilan to‘ldirilsin:
 3. O‘zbekiston Respublikasi Prezidentining 2021-yil 23-fevraldagi “Buxoro viloyatining G‘ijduvon tumanida quvvati 500 MVt bo‘lgan shamol elektr stansiyasini qurish” investitsiya loyihasini amalga oshirish chora-tadbirlari to‘g‘risida”gi PQ-5003-son qarorida:
 a) 5-banddagi “Buxoro viloyati hokimligiga” so‘zlari “Energetika vazirligiga” so‘zlari bilan almashtirilsin;
 b) 8-band quyidagi tahrirda bayon etilsin:
 “8. Buxoro viloyati hokimligi 2022-yil 30-iyulga qadar Investitsiya bitimi va Elektr energiyasini sotib olish to‘g‘risidagi bitimdagi va Elektr energiyasini sotib olish to‘g‘risidagi bitimda ko‘rsatilgan shartlarga mos keladigan ShES, podstansiya va havo elektr uzatish tarmoqlarini qurish uchun zarur bo‘lgan yer uchastkalarini, tayanch qurilmalar egallaydigan yer koordinatalaridan kelib chiqib davlat va jamoat ehtiyojlari uchun Energetika vazirligiga doimiy foydalanish huquqi bilan ajratilishini ta’minlasin.
 Energetika vazirligi mazkur bandga asosan davlat va jamoat ehtiyojlari uchun:
 ShES va podstansiya qurilishi uchun ajratilgan yer uchastkasining investitsiya loyihasini amalga oshirish muddatiga teng davrga Loyiha kompaniyasiga;
 havo elektr uzatish tarmoqlarini qurish uchun ajratilgan yer uchastkasining “O‘zbekiston milliy elektr tarmoqlari” AJga ijaraga berilishini ta’minlasin.
 Yerni ijaraga olish huquqi uchun bozor qiymatida haq to‘lash erga nisbatan amal qiluvchi va Loyiha kompaniyasi tomonidan to‘lanadigan ijara to‘lovlari ko‘rinishida ifodalanishi belgilansin.
 Bunda, Loyiha kompaniyasi va “O‘zbekiston milliy elektr tarmoqlari” AJ investitsiya loyihasini amalga oshirish doirasida qishloq xo‘jaligiga mo‘ljallangan yerlardan foydalanganlik uchun qishloq xo‘jaligi ishlab chiqarishi nobudgarchiligi o‘rnini qoplashdan (kompensatsiya to‘lovlaridan) ozod qilinsin”;
 v) quyidagi mazmundagi 81-band bilan to‘ldirilsin:
 “81. Investitsiyalar va tashqi savdo vazirligi, Qishloq xo‘jaligi vazirligi, Suv xo‘jaligi vazirligi, Buxoro viloyati hokimligining investitsiya loyihasini joylashtirish uchun Buxoro viloyatining G‘ijduvon, Shofirkon, Peshku, Romitan, Jondor va Qorako‘l tumanlaridagi mazkur qarorning ilovasiga muvofiq qishloq xo‘jaligiga mo‘ljallangan jami 172,55 gektar, shundan 0,18 gektar sug‘oriladigan yer maydonini qishloq xo‘jaligiga mo‘ljallangan yerlar toifasidan sanoat maqsadlariga mo‘ljallangan yerlar toifasiga o‘tkazish to‘g‘risidagi taklifiga rozilik berilsin.
 Buxoro viloyati hokimligi 2022-yil oxiriga qadar ushbu qaror bilan yer toifasi o‘zgartirilayotgan sug‘oriladigan yer uchastkalarining o‘n barobariga teng miqdorda yangi sug‘oriladigan yer uchastkalari hamda yer toifasi o‘zgartirilayotgan yaylov yerlarning maydoniga teng miqdorda qishloq xo‘jaligiga mo‘ljallangan yangi yerlarning o‘zlashtirilishini ta’minlasin”;
 g) quyidagi mazmundagi ilova bilan to‘ldirilsin: